|  |
| --- |
| PRITARTA |
| Klaipėdos miesto savivaldybės |
| tarybos 2021 m. balandžio 29 d. |
| sprendimu Nr. T2-96 |

**BĮ KLAIPĖDOS VLADO KNAŠIAUS KREPŠINIO MOKYKLOS**

**2020  METŲ VEIKLOS ATASKAITA**

**1.Įstaigos pristatymas.**

1.1. BĮ Klaipėdos Vlado Knašiaus krepšinio mokykla, Dubysos g. 10/2,
tel. (8 46) 41 10 13, faks. (8 46) 48 50 73, el. paštas info@klaipedoskrepsinis.lt, internetinės svetainės adresas: <http://www.vkkm.lt>

**1.2. Įstaigos vadovas** Alfredas Kaniava – nuo 2017 m. balandžio 18 d.

**1.3. Darbuotojų ir pareigybių skaičius:**

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Pareigybių skaičius |
| 1. | Įstaigos vadovas | A2 | 1 |
| 2. | Įstaigos vadovo pavaduotojai | A2 | 1 |
| 3. | Struktūrinių padalinių vadovai | A2 | - |
| 4. | Specialistai: |
| 4.1. | Finansų specialistė | B | 0,5 |
| 4.2. | Metodininkas | A2 | 1 |
| 4.3. | Medicinos pagalbos specialistė | B | 1 |
| 4.4 | Sporto ir poilsio instruktorius | B | 1 |
| 5.  | Kvalifikuoti darbuotojai | C | 1,5 |
| 6.  | Darbuotojai | D | 7,5 |
| 7.  | Pedagoginiai darbuotojai: |
| 7.1. |  | A1 |  |
| 7.2. | Treneriai | A2 | 12 |
| 7.3. |  | B |  |
| Iš viso | – | 26,5 |

*1.3.1. Sportuojančių asmenų skaičius (pildo sporto mokyklos):*

|  |  |  |  |  |  |  |
| --- | --- | --- | --- | --- | --- | --- |
| Iš viso | Neformalaus ugdymo | Pradinio rengimo | Meistriškumo ugdymo | Meistriškumo tobulinimo | Aukšto meistriškumo | Neįgaliųjų sporto |
| 603 | 47 | 191 | 311 | 46 | - | 8 |

|  |  |  |  |  |
| --- | --- | --- | --- | --- |
| Jaunių ir jaunimo komandų, dalyvaujančių Lietuvos čempionatuose | Parengta sportininkų jaunių, jaunimo, suaugusiųjų nacionalinėms rinktinėms | Paruoštų olimpinių bei nacionalinių rinktinių narių | Olimpinių bei nacionalinių rinktinių narių, dalyvaujančių šalies ir tarptautinėse varžybose | Prizines vietas Lietuvos, Europos ir pasaulio čempionatuose užėmusių bei komandų |
| sportininkų | komandų |
| 7 | Dėl covid19 pandemijos nebuvo sudaromos rinktinės |  - | - | 64 | 4 |

**1.4. Patikėjimo teise valdomos patalpos:**

|  |  |
| --- | --- |
| Pastatai (nurodyti adresus) | Plotas (kv. m) |
| Dubysos g. 10/2, Klaipėda | 2 424,79 m2 |

**1.5. Finansinė informacija:**

|  |  |  |
| --- | --- | --- |
| Finansavimo šaltinis | Lėšos (tūkst. eurų) | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 517,6 | 488.0 | 94% | Dėl covid19 pandemijos ir šalyje paskelbto karantino buvo sustabdyti visi čempionatai, sportinis ugdymas vyko nuotoliniu būdu, todėl buvo nepanaudotos lėšos skirtos sportiniam mokomajam ugdymo procesui (vykimas į rungtynes ir jų pravedimas, sporto bazių nuoma) organizuoti. Dėl šių priežasčių į biudžetą grąžinta 29,6 |
| Specialioji tikslinė dotacija (VB) | - | - | - |  |
| Įstaigos gautos pajamos (surinkta pajamų SP), iš jų: | 21,3 | 0,6 | 3% | Buvo naudojamos 2019 surinktų pajamų lėšų likutis |
| Pajamų išlaidos (SP) | - | - | - |  |
| Projektų finansavimas (ES; VB;SB) | 42,0 | 40,9 | 97% |  |
| Kitos lėšos (parama 2 % GM ir kt.) | 2,4 | - | - |  |
| Iš viso | 583,3 | 529,5 |  |  |
| Kreditinis įsiskolinimas (pagal visus finansavimo šaltinius) 20xx m. sausio 1 d.  | - |  |

**2. Įstaigos veiklos rezultatai (**veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

|  |
| --- |
|  **Tikslas – per sportą skatinti vaikų ir jaunimo saviraišką, rengti sportininkus, sugebančius deramai atstovauti Klaipėdos miestui šalies čempionatuose ir pirmenybėse, Lietuvai pasaulio ir Europos čempionatuose.** |
| **Uždavinys – pagal savo veiklos sritį įgyvendinti Klaipėdos miesto savivaldybės kūno kultūros ir plėtros sporto programą, sukurti ugdymui saugią aplinką ir palankų psichologinį klimatą, sudarytis vaikams ir jaunimui sąlygas pasirinkti krepšinio sporto šaką, ieškoti talentingų sportininkų, vykdyti jų atranką ir ugdymą, įgyvendinti neįgaliųjų integracijos per krepšinio sporto šaką programą.** |
| Priemonės | Rezultato vertinimo kriterijai | Pasiekti rezultatai |
| 1.1.1. Sąlygų sudarymas sportinio ugdymo proceso organizavimui. | Pareigybių etatų skaičius, vnt. | 26,5 |
| Trenerių skaičius, vnt. | 18 |
| Trenerių, turinčių kvalifikacinę kategoriją dalis, proc. | 61% |
| Sudarytų sportinių grupių skaičius, vnt. | 38 |
| Pradinio rengimo grupių skaičius, vnt. | 8 |
| Meistriškumo ugdymo grupių skaičius, vnt. | 22 |
| Meistriškumo tobulinimo grupių skaičius, vnt. | 4 |
| Neformalaus ugdymo grupių skaičius, vnt. | 3 |
| Neįgaliųjų ugdymo grupių skaičius, vnt | 1 |
| Sportuojančių vaikų skaičius, vnt. | 603 |
| 1.1.2. Darbuotojų kvalifikacijos kėlimas. | Kvalifikacijos kėlimo kursų skaičius | 17 |
| Kvalifikacijos kėlimo kursuose dalyvavusių darbuotojų skaičius | 23 |
| 1.1.3. Sportinių prekių, aprangų, inventoriaus įsigijimas, bei paslaugų užsakymas. | Įsigytos sportinės aprangos, inventorius, vnt. | 720 |
| 1.1.4. Dalyvavimas krepšinio sporto varžybose ir pasirengimo joms stovyklose ir turnyruose. | Klaipėdos miesto mėgėjų pirmenybių skaičius | 2 |
| Sportininkų dalyvavusių Klaipėdos miesto mėgėjų pirmenybėse, skaičius | 64 |
| Oficialių Lietuvos čempionatų varžybų skaičius | 16 |
| Sportininkų dalyvavusių oficialiuose Lietuvos čempionatų varžybose skaičius | 336 |
| Tarptautinių ir respublikinių turnyrų skaičius | 14 |
| Sportininkų dalyvavusių tarptautiniuose ir respublikiniuose turnyruose skaičius | 503 |
| Stovyklų skaičius pasirengti Lietuvos čempionato varžyboms | 7 |
| Lietuvos čempionato varžybų pasirengimo stovyklose dalyvavusių sportininkų skaičius | 112 |
| Lietuvos jaunimo krepšinio rinktinių narių skaičius |  |
| Lietuvos čempionatuose iškovotų prizinių vietų skaičius | 6 |
| 1.1.5. Sporto renginių organizavimas. | Suorganizuotų renginių skaičius | 17 |
| Renginiuose dalyvavusių dalyvių skaičius | 900 |
| Priemonės | Rezultato vertinimo kriterijai | Pasiekti rezultatai |
| 1.1.6. Mokomojo ugdymo proceso organizavimui reikalingų sporto poreikio užtikrinimas. | Sporto bazių BVC valandų skaičius | 682 |
| Sporto bazių bendrojo ugdymo mokyklose valandų skaičius | 6782 |
| LAM sporto bazės valandų skaičius | 402 |
| 1.1.7. Sporto bazių atnaujinimas, saugumo užtikrinimas ir patalpų pritaikymas ugdymo (si) poreikiams tenkinti | Saugumo ir higienos normų atitikimas įstaigoje. | Atlikti rūbinių, kabinetų, sporto salės, laiptinių sienų dažymo ir remonto darbai. Lauko sienos stiklo paketo keitimas, transporto priemonės (mikroautobuso) einamasis remontas. Užtikrintas patalpų atitikimas higienos normoms. (4370 Eur.) |

Mokykloje dirba 19 trenerių, lyginant su 2019 m. trenerių skaičius padidėjo 1 specialistu, nes 2020 m. pabaigoje skirtas papildomas sporto instruktoriaus etatas.

Iki karantino paskelbimo LR dalyvavome Lietuvos krepšinio federacijos ir moksleivių lygos oficialiose varžybose, įvairiuose turnyruose Lietuvoje ir užsienyje.

Taip pat dalyvavome ir prisidėjome organizuojant Lietuvos krepšinio federacijos rengiamus projektus kaip: „Vikruolių taurė“; „Aukime kartu“; „Talentų karta U14 ir U15.

Prisidėjome prie Klaipėdos miesto krepšinio klubo „Fortūna“ organizuojamo projekto „Fortum treneris“. Projekto metu lankėmės daugelyje Klaipėdos miesto bendrojo lavinimo mokyklų ir vedėme krepšinio parodomąsias treniruotes. Prisidėjome prie Klaipėdos vaikų darželių projekto „Judrusis uostas“. Organizavome Klaipėdos miesto ikimokyklinių įstaigų (vaikų darželių) auklėtinių ekskursijas V. Knašiaus krepšinio mokykloje ir Klaipėdos „Švyturio arenoje“, kurių metu supažindindavome su krepšinio sporto šaka.

2020 m. sezono Lietuvos moksleivių lygos krepšinio čempionatų varžybose dalyvavo: A divizione – 9 komandos (6 – vaikinų ir 3 – merginų), B divizione – 8 komandos (6 – vaikinų ir 2 – merginų), „Pirmojo iššūkio“ čempionate – 6 komandos (5 – berniukų ir 1 – mergaičių), EYBL krepšinio čempionate – 2 vaikinų komandos. Iš viso startavo 24 vaikų, jaunučių, jaunių krepšinio mokyklos komandos. Per 2020 metus namuose ir išvykose sužaista 185 Lietuvos krepšinio čempionato varžybos, 24 – EYBL varžybos išvykose.

 2019/2020 metų Lietuvos moksleivių krepšinio lygos čempionatas dėl pandemijos paplitimo šalyje buvo nutrauktas ir galutiniai komandų rezultatai paskelbti imties tvarka. Prizines 1-3 vietas skirtingose amžiaus grupėse iškovojo 4 mokyklos komandos. EYBL čempionatas sustabdytas, jų pratęsimas numatytas 2021 m.

Nemaža dalis mokyklos auklėtinių buvo įtraukti į šalies jaunimo rinktinių kandidatų sąrašus, tačiau dėl Covid-19 pandemijos buvo atidėti visi Europos ir pasaulio jaunimo čempionatai, todėl nei vienas mokyklos auklėtinis negalėjo dalyvauti tarptautiniuose aukščiausio rango čempionatuose.

Krepšinio mokykloje sukurta ir toliau tobulinama vaikų, jaunučių ir jaunių rengimo sistema. Rengiama nauja krepšinio mokymo metodinė programa, kurią planuojame baigti 2021 metų eigoje.

Operatyvų ir laiku atliekamą ugdymo planų įgyvendinimą ir geresnius komandų pasiekimus labai įtakojo pandemijos plitimas ir su tuo susijęs karantino paskelbimas, todėl teko ieškoti naujų ugdymo organizavimo formų, o tai sukėlė nemažai iššūkių tiek administracijai, sporto pedagogams ir aptarnaujančiam personalui.

Nežiūrint į tai, V. Knašiaus krepšinio mokyklai pavyko reaguoti į pasikeitusią situaciją ir ugdymo procesui taikant mišrų ugdymo organizavimo metodą, sporto pratybas vykdyti nepertraukiamai, saugiai ir laikantis visų reikalavimų.

 Per 2020 metus iki karantino paskelbimo ir krepšinio čempionatų sustabdymo ar nutraukimo, Klaipėdoje ir išvykose sužaista 407 Lietuvos krepšinio čempionato rungtynės, 42 – EYBL rungtynės išvykose.

 Artimas bendradarbiavimas su Lietuvos krepšinio federacija, Lietuvos moksleivių krepšinio lyga, Nacionaline krepšinio lyga, Lietuvos krepšinio trenerių asociacija, Lietuvos sporto mokyklomis ir centrais bei krepšinio klubais padeda sukoncentruoti organizacinius, materialinius ir techninius išteklius bei optimaliai organizuoti geriausių mokyklos sportininkų ir trenerių darbą.

 Naudodami savivaldybės skirtas lėšas, rėmėjų lėšas ir lėšas, surinktas už neformalų vaikų ugdymą, iki čempionatų nutraukimo ir sustabdymo, dėl pandemijos plitimo LR, dalyvavome Lietuvos krepšinio federacijos moksleivių lygos oficialiose varžybose, įvairiuose turnyruose Lietuvoje ir užsienyje. Paskelbus karantiną, ugdymo procesą ir pradėjus nuotolinį ugdymo procesą negalėjome nuomotis sporto bazių, dalyvauti varžybų procese bei rengti stovyklų, tad metų gale teko grąžinti į savivaldybės biudžetą 29612 Eur. sumą sportiniam procesui nepanaudotų lėšų

 Miesto tarybos sprendimu buvo atsisakyta karantino metu rinkti įmokas už neformaliojo ugdymo paslaugas, todėl nesurinktų įmokų suma siekia beveik 8000 Eur.

|  |  |
| --- | --- |
| Planuota  | Surinkta |
| 29 000 Eur. | 21003 Eur. |

Siekiant gerinti pedagoginio personalo veiklą, gerinti darbo sąlygas, mokyklos personalas skatinamas tobulėti, sudarytos galimybės dalyvauti trenerių kvalifikacijos, profesinio pasirengimo kursuose. 2020 metais V. Knašiaus krepšinio mokyklos personalo kvalifikacijos kėlimui buvo organizuoti mokymai: „Privalomojo higienos įgūdžių mokymo bendroji programa“; „Privalomojo pirmosios pagalbos mokymo tęstinė programa“.

Treneriams sudarytos sąlygos dalyvauti individuliai pasirinktuose sporto psichologijos ir specialiuose krepšinio sporto šakos treniravimo metodikų ir sportininkų rengimo mokymuose.

Administracijos darbuotojai kompetencijas kėlė šiuose seminaruose: „Viešųjų pirkimų vykdymo ypatumai”; „Neformalusis ugdymas nuotoliniu būdu: kokybiniai ir teisiniai organizavimo aspektai”; „Biudžetinių įstaigų darbuotojų kasmetinės veiklos vertinimas 2021 m. teisiniai ir buhalteriniai aspektai“, „Bendrojo duomenų apsaugos reglamento taikymas švietimo įstaigų veikloje“; „Sporto projektai ir jų finansavimo galimybės“.

 2015 m. balandžio 15 d. pasirašius bendradarbiavimo sutartį „Dėl krepšinio talentų ugdymo“ su Lietuvos krepšinio federacija, 2020 m. į mokyklos sąskaitą buvo pervesta 750 Eur. talentingų sportininkų ir jų komandų treniruočių sąlygų gerinimui. Iš 1,2 GPM surinkta 1636 Eur.

 Sėkmingi krepšinio mokyklos auklėtinių pasirodymai – puiki įvaizdžio gerinimo priemonė.

Apie mokykloje vykstančius sportinius renginius, iškovotas pergales, geriausius sportininkus nuolat pranešame Klaipėdos miesto dienraščiams „Klaipėda“ ir „Vakarų ekspresas“ bei skelbiame internetiniame portale „Atvira Klaipėda“ bei socialinio tinklo „Facebook“ mokyklos paskyroje.

Karantino metu sukurta V.Knašiaus krepšinio mokyklos paskyra „Youtube“ platformoje, kur talpinamos visiems pasiekiamos nuotolinių treniruočių metodikos ir instrukcijos vaizdo formatu.

Sukurta ir aktyvuota nauja mokyklos internetinė svetainė ([www.vkkm.lt](http://www.vkkm.lt)), kuri dabar pasiekiama ir iš mobiliojo telefono. V.Knašiaus krepšinio mokyklos „Facebook“ paskyroje pradėtos nuotolinių treniruočių ir mokyklos auklėtinių rungtynių tiesioginės transliacijos.

 Mokykloje buvo organizuojami įvairūs renginiai: atvirų durų dienos. Direktoriaus iniciatyva V. Knašiaus patalpose pradėtos rengti sporto šventės Klaipėdos ikimokyklinio ugdymo įstaigoms, pradinio ugdymo įstaigoms ir gimnazijoms, kurių mokiniai susipažinę su mūsų įstaigos veikla, sporto baze, garsiausiais auklėtiniais, turėjo galimybę bendrauti su mokyklos krepšinio treneriais, kurie dalino reklaminius lankstinukus ir kvietė lankyti mūsų krepšinio užsiėmimus

 Bendradarbiaujant su krepšinio klubais „Neptūnas“ ir „Klaipėdos miesto studentų krepšinio klubas“ buvo papildyta trišalė bendradarbiavimo sutartis siekiant patobulinti jaunų krepšininkų vystymo piramidę Klaipėdos meiste, sudaryti sąlygas talentingiausiems mokyklos auklėtiniams likti Klaipėdoje ir taip užtikrinti sporto proceso tęstinumą baigus V. Knašiaus krepšinio mokyklą, bei vietiniais miesto žaidėjais pastiprinti Klaipėdos miestą reprezentuojančią komandą. Sutarta, dėl reprezentacinių komandų Neptūnas ir Neptūnas-2 trenerių gerosios patirties dalinimosi principo bei trenerių karjeros kilimo galimybių. 2020/2021 m. Lietuvos krepšinio lygos čempionate rungtyniaujančio Klaipėdos krepšinio klubo „Neptūnas“ trenerių štabe pradėjo dirbti mūsų mokyklos treneris Audrius Mineikis, į komandą taip pat pakviesti du 2019 metais mūsų mokyklą baigę auklėtiniai, Nojus Mineikis ir Klaidas Metrikis, net 9 mokyklos auklėtiniai atstovauja Neptūnas-2 komandą, o Lietuvos Regionų krepšinio lygoje žaidžia pilnai iš mokyklos auklėtinių sudaryta VKKM – Neptūnas jaunimo komanda, kurios išlaikymui didžiąją dalį lėšų skiria Krepšinio klubas Neptūnas.

Papildyta ir pratęsta partnerystės sutartis su VŠĮ „ Nacionaline krepšinio akademija“, kuri vykdo sportinę veiklą Klaipėdos miesto ikimokyklinėse įstaigose. Nutarta su šia akademija mūsų mokyklos patalpose rengti bendrus sporto renginius ir šventes Klaipėdos ikimokyklinio ugdymo įstaigoms ir taip supažindinti ir pritraukti būsimus mokyklos auklėtinius.

Pasirašyta nauja bendradarbiavimo su Tarptautinio LCC universiteto merginų krepšinio komanda, kuri nuo šių metų dalyvauja aukščiausiame Lietuvos moterų krepšinio čempionate.

 Komandos pagrindą sudaro V. Knašiaus krepšinio mokyklos vyriausių merginų grupių perspektyvios krepšininkės, komandos treneriu paskirtas mūsų mokyklos treneris Vilius Stanišauskas. Tai taip pat sąlygojo palankesnių sąlygų gavimas nuomojantis LCC tarptautinio universiteto sporto bazę, taip pagerinant sąlygas mokyklos auklėtinių komandoms.

Bendraujant su Lietuvos krepšinio federacija bei garsiomis ir gerus rezultatus jaunųjų krepšininkų ruošime turinčiomis užsienio akademijomis pradėta ruošti nauja dviejų dalių, krepšininkų ruošimo metodinė medžiaga, kurios viena dalis skirta neformaliojo ugdymo grupėms o kita aukštų rezultatų krepšinio sporto šakoje siekiantiems Klaipėdos miesto bei rajono vaikams.

 **3. Atlikti patikrinimai**, **auditai. Tikrinusių institucijų išvados.**

2020 metais įstaigoje buvo pradėtas KLAIPĖDOS MIESTO SAVIVALDYBĖS KONTROLĖS IR AUDITO TARNYBOS patikrinimas, kurio tikslas – įvertinti ar Savivaldybės biudžetinėje sporto mokymo įstaigoje mokesčiai už sportininkų ugdymą renkami, administruojami ir naudojami teisės aktų nustatyta tvarka. Auditavimo laikotarpis 2019 – 2020 metai.

Atlikus audito procedūras, nustatyta, kad Įstaigoje mokesčiai už sportininkų ugdymą renkami vadovaujantis teisės aktais.

Surinktos lėšos buvo naudojamos teisės aktuose nustatytiems tikslams – sporto šakai skirtam inventoriui įsigyti (sportinei aprangai, sportiniams apdovanojimams) ir vasaros užimtumo sporto stovykloms organizuoti bei vykti į varžybas ir joms organizuoti (transporto, apgyvendinimo, teisėjavimo paslaugoms; varžybų, turnyrų startiniams mokesčiams; dienpinigiams, maistpinigiams apmokėti).

Pažymėta, kad kontrolės priemonės skoloms už sportininko ugdymą išieškoti yra nepakankamos. Mokinių įsiskolinimai įstaigai už ugdymo paslaugas sudarė: 2020.12.31 dienai – 8.606,18 Eur (390 skolininkų) iš jų skolos, kurių apmokėjimo terminas pradelstas daugiau kaip 360 dienų – 8.104,50 Eur (225 skolininkai).

Įpareigota, kartu su KMSA sukurti procedūras, užtikrinančias tinkamą įsiskolinimų už sportininkų ugdymą išieškojimą ir šio proceso kontrolę.

**4. Problemos (sąlygotos vidaus ir išorės faktorių).**

4.1. Blogėjantis vaikų sveikatos indeksas: mokyklinio amžiaus vaikų sergamumas Lietuvoje nuolat auga, todėl į krepšinio mokyklą ateina vis mažiau visiškai sveikų vaikų.

4.2. Klaipėdos miesto sporto bazių stoka šiaurinėje miesto dalyje, sporto bazių trūkumas dieninėmis valandomis (nuo 15.00 val. iki 18.00 val.) sukelia sunkumų planuojant ir skiriant krūvius sportinio ugdymo grupėms.

4.2. Klaipėdos miesto gyventojų persikėlimas į aplinkines gyvenvietes (Slengiai, Mazūriškės, Kiškėnai, Radailiai).

4.3. Didėjanti žmonių emigracija į kitas Europos šalis.

4.4. Žmogiškieji ištekliai: norint padidinti įstaigos žinomumą, suburti platesnę ir darnesnę bendruomenę ir pagerinti įstaigos atliekamų funkcijų rezultatus ypač keliant efektyvumą nuotolinio ugdymo srityje yra reikalingas IT specialistas. Užtikrinti sėkmingam dalyvavimui sporto rėmimo fondo programose, kuriose galima gauti finansavimą sporto srityje yra reikalingas žmogus, kuris dirbtų ties programinio finansavimo programos rašymu, tai didžiąja dalimi atpirktų šios pareigybės išlaikymą.

4.5. Mažas kvalifikuotų krepšinio trenerių pasirinkimas regione.

4.6. Privačių sporto klubų vykdoma veikla Klaipėdos miesto ikimokyklinio ugdymo įstaigose, taip jau nuo ikimokyklinio amžiaus pritraukiant vaikus į privačias sporto organizacijas.

4.7.Covid-19 pandemijos plitimas ir jos sukelti padariniai.

**5. Kitų metų veiklos prioritetai, tikslai ar kryptys.**

5.1. Toliau bus kuriama ir įgyvendinama sportinio ugdymo metodinė programa, atitinkanti sportininkų ugdymosi poreikius, ugdytinių amžiaus tarpsnių periodizavimą ir naujausias krepšinio sporto šakos treniravimo tendencijas.

5.2. Stiprinamas bendradarbiavimas su mokinių tėvais, socialiniais partneriais ir plečiama mokyklos bendruomenė, taip siekiant pritraukti į mokyklą daugiau sportininkų ir rėmėjų.

5.3. Treneriai ir personalo darbuotojai bus skatinami aktyviau dalyvauti kompetencijų plėtros tobulinimo veiklose.

5.4. Toliau bus stebimas sportinio ugdymo poreikis mieste ir rajone, pagal gautas išvadas kryptingai rengiama formalų švietimą papildančio sportinio ugdymo metodinė programa, dedamos pastangos padėti vystyti įsteigtos sporto klasės efektyvumą ir sudaryti geresnes sąlygas talentingiems sportininkams profesionaliai treniruotis ir siekti mokslo, toliau bus stebima ir gerinama įstaigoje įkurtos neįgaliųjų grupės veikla.

 5.5 Aktyviai įvairiomis priemonėmis prisidėti prie LKF veiklos atgaivinant mergaičių krepšinį Lietuvoje ir Klaipėdos regione.

 5.6. Padedant Klaipėdos miesto savivaldybės sporto skyriui, sieksime pertvarkyti mokyklos pareigybių sąrašą, kad nedidinant mokyklos atlyginimo fondui skirtų lėšų atsirastų IT specialisto ir projektų rengėjo etatas.

Ataskaitai pritarta BĮ Klaipėdos Vlado Knašiaus krepšinio mokyklos 2021 m. vasario 8 d. pedagogų tarybos posėdyje (protokolo Nr. U1 - 5).

Direktorius Alfredas Kaniava